এটিএম সৈয়দ হোসেন

এটিএম সৈয়দ হোসেন বাংলাদেশ সরকারের সাবেক অতিরিক্ত সচিব এবং আওয়ামী লীগের একদলীয় সরকার বাংলাদেশ কৃষক শ্রমিক আওয়ামী লীগের কার্যনির্বাহী পরিষদের সাবেক সদস্য। তিনি বাংলাদেশের স্বাধীনতার স্থপতি ও প্রতিষ্ঠাতা রাষ্ট্রপতি বঙ্গবন্ধু শেখ মুজিবুর রহমানের শ্যালক ছিলেন।

 জীবনের প্রথমার্ধ 
হোসেন ফরিদপুর জেলায় জন্মগ্রহণ করেন এবং পিতা ছিলেন নাদির হোসেন।

 কর্মজীবন 
হোসেন পূর্ব পাকিস্তান সিভিল সার্ভিসের একজন গেজেটেড অফিসার ছিলেন। বাংলাদেশের স্বাধীনতার আগে তিনি সংস্থাপন বিভাগে সেকশন অফিসার পদে ছিলেন। বাংলাদেশের স্বাধীনতার পর তার কর্মজীবন তার শ্যালক, নয়া রাষ্ট্রপতি বঙ্গবন্ধু শেখ মুজিবুর রহমানের কাছ থেকে বৃদ্ধি পায়। তিনি ১৯৭২ সালে যুগ্ম সচিব পদে উন্নীত হন।

১৯৭৩ সালে, তিনি সংস্থাপন মন্ত্রণালয় ভিত্তিক বাংলাদেশ সিভিল সার্ভিসে একজন অতিরিক্ত সচিব ছিলেন। তিনি বাংলাদেশ কৃষক শ্রমিক আওয়ামী লীগের কেন্দ্রীয় কমিটির সদস্য ছিলেন, যা আওয়ামী লীগের নেতৃত্বে একদলীয় সরকার ছিল।

১৯৭৫ সালের ১৫ আগস্ট বাংলাদেশ অভ্যুত্থানে বঙ্গবন্ধু শেখ মুজিবুর রহমানকে হত্যার পর ২৩ শে আগস্ট ১৯৭৫ সালে হোসেনকে গ্রেপ্তার করা হয়। তাকে তার অফিস থেকে অপসারণ করা হয়। হোসেন আড়াই বছর সামরিক শাসনে আটক ছিলেন। মুক্তি পাওয়ার পর, তিনি ১৫ আগস্ট বিপথগামী সামরিক কর্মকর্তাদের হাতে নিহত বঙ্গবন্ধু শেখ মুজিবুর রহমানের পরিবারের সদস্যদের কবরের অবস্থান প্রকাশের জন্য সফলভাবে প্রচারণা চালান।

 ব্যক্তিগত জীবন 
হোসেন শেখ মুজিবুর রহমানের ছোট বোন এবং শেখ হাসিনার ফুপু শেখ খাদিজা হোসেন লিলিকে বিয়ে করেন। তার ছেলে সাদেক হোসেন বাবলু ২০২০ সালের ডিসেম্বর মারা যান। তার মেয়ে রোজি জামাল শেখ মুজিবুর রহমানের ছেলে শেখ জামালকে বিয়ে করেন। তার দ্বিতীয় মেয়ে ডলি ১৯৭৫ সালের ১০ আগস্ট ইঞ্জিনিয়ার শহীদুজ্জামানকে বিয়ে করেন। তার স্ত্রী ২০১৪ সালে মারা যান।

 তথ্যসূত্র 

বিষয়শ্রেণী:শেখ পরিবার
বিষয়শ্রেণী:ফরিদপুর জেলার ব্যক্তি
বিষয়শ্রেণী:বাংলাদেশী সরকারি চাকরিজীবী
বিষয়শ্রেণী:বাংলাদেশ কৃষক শ্রমিক আওয়ামী লীগের কেন্দ্রীয় কমিটির সদস্য